’n Reuse staal- en glaskoepeldak (met beligting) loop skuins op oor die geboë ingang na die teater. Mure van glas, met vertikale gekleurde ligstroke agter, begroet die teaterganger met die instap en dui die omvang van die ouditorium daaragter aan. Vier van die panele het plek vir LCD-skerms vir televisie-uitsendings, advertensies of vertonings. Dit is op ‘n aslyn met die assimetriese ingang geplaas.